laion/Wikipedia-Exotic huggingface dataset:
আয়তন

আয়তন একটি সীমাবদ্ধ ত্রি-মাত্রিক স্থানের পরিমাপ, উদাহরণস্বরূপ, কোনও পদার্থ (কঠিন, তরল, গ্যাস, বা প্লাজমা) অথবা আকৃতি যে স্থান গ্রহণ বা ধারণ করে। আয়তনকে প্রায়শই সংখ্যাসূচকভাবে, এসআই লব্ধ একক, ঘন মিটার ব্যবহার করে পরিমাপ করা হয়। একটি ধারকের আয়তন সাধারণত ধারকটির ধারণ ক্ষমতা থেকে বোঝা যায়; অর্থাৎ তরল বা গ্যাসের পরিমাণ যা ধারকটি ধরে রাখতে পারে, ধারকটি কতখানি জায়গা নিয়ে আছে তা দিয়ে বোঝা যায় না। ত্রিমাত্রিক গাণিতিক আকারগুলিও আয়তন আছে। কিছু সাধারণ আকারের যেমন নিয়মিত, সরল-প্রান্তযুক্ত এবং বৃত্তাকার আকারগুলির আয়তন পাটীগণিত সূত্র ব্যবহার করে সহজেই গণনা করা যায়। আকারের সীমানার জন্য কোনও সূত্র উপস্থিত থাকলে জটিল আকারগুলির আয়তন ইন্টিগ্রাল ক্যালকুলাস দিয়ে গণনা করা যেতে পারে। এক-মাত্রিক আকার (যেমন রেখা) এবং দ্বি-মাত্রিক আকারের (যেমন বর্গক্ষেত্র) আয়তন ত্রি-মাত্রিক স্থানে শূন্য হয়। শক্ত বস্তুর আয়তন (নিয়মিত বা অনিয়মিত আকারের যাই হোক না কেন) নির্ধারণ করা যায় তরল স্থানান্তর দ্বারা। গ্যাসের আয়তন নির্ধারণের জন্যও তরল স্থানচ্যুতি ব্যবহার করা যেতে পারে। দুটি পদার্থের সম্মিলিত আয়তন সাধারণত যে কোন একটি পদার্থের আয়তনের চেয়ে বেশি হয়। তবে, কখনও কখনও একটি পদার্থ অন্যটিতে দ্রবীভূত হয়ে যায়, এবং এই জাতীয় ক্ষেত্রে সম্মিলিত আয়তন যোজনীয় নয়। ডিফারেনশিয়াল জ্যামিতি তে, আয়তন আকারের মাধ্যমে আয়তন প্রকাশ করা হয়, এবং এটি বিশ্বব্যাপী গুরুত্বপূর্ণ রিমানিয়ান অপরিবর্তিত। তাপগতিবিজ্ঞানে , আয়তন হল একটি মৌলিক পরামিতি, এবং চাপের যুগ্ম পরিবর্তনীয়। দৈর্ঘ্যের যে কোনও একক আয়তনের সাথে সম্পর্কিত একক দেয়: একটি ঘনবস্তুর আয়তন তার বাহুপার্শ্বের প্রদত্ত দৈর্ঘ্য থেকে মাপা যাবে। উদাহরণস্বরূপ, এক ঘন সেন্টিমিটার (সেমি৩) এমন ঘনকের আয়তন, যার ধারগুলির দৈর্ঘ্য এক সেন্টিমিটার (১ সেমি) করে। আন্তর্জাতিক একক পদ্ধতি (এসআই) তে, আয়তনের মানক এককটি ঘনমিটার (মি৩)। মেট্রিক একক পদ্ধতিতে আয়তনের একক হল লিটার (এল), যেখানে এক লিটার হল একটি ১০-সেন্টিমিটার ঘনকের আয়তন। এইভাবে ১ লিটার = (১০ সেমি)৩ = ১০০০ ঘন সেন্টিমিটার = ০.০০১ ঘন মিটার, তাই ১ ঘন মিটার = ১০০০ লিটার। অল্প পরিমাণে তরল প্রায়শই মিলিলিটার দিয়ে পরিমাপ করা হয়, যেখানে ১ মিলিলিটার = ০.০০১ লিটার = ১ ঘন সেন্টিমিটার। একইভাবে, বেশি পরিমাণের আয়তন মেগালিটারে পরিমাপ করা যেতে পারে, যেখানে ১ মিলিয়ন লিটার = ১০০০ ঘন মিটার = ১ মেগা লিটার। ঘন ইঞ্চি, ঘন ফুট, ঘন গজ, ঘন মাইল, চা চামচ টেবিল চামচ, তরল আউন্স, তরল ড্রাম, গিল, পিন্ট, কোয়ার্ট, গ্যালন, মিনিম, ব্যারেল, কর্ড, পেক, বুশেল, হগসহেড, একর-ফুট এবং বোর্ড ফুট সহ আয়তনের অন্যান্য প্রচলিত এককগুলিও ব্যবহৃত হয়। "Your Dictionary entry for "volume""। সংগ্রহের তারিখ ২০১০-০৫-০১।  One litre of sugar (about 970 grams) can dissolve in 0.6 litres of hot water, producing a total volume of less than one litre. "Solubility"। সংগ্রহের তারিখ ২০১০-০৫-০১। Up to 1800 grams of sucrose can dissolve in a liter of water.  উইকিমিডিয়া কমন্সে আয়তন সংক্রান্ত মিডিয়া রয়েছে। উইকিবইয়ে Perimeters, Areas, Volumes উইকিবইয়ে Volume
জেনারেল মোটর্স

জেনারেল মোটর্স (জিএম) (ইংরেজি: General Motors Company) একটি মার্কিন গাড়ি নির্মাণকারী প্রতিষ্ঠান। প্রতিষ্ঠানটি ১৬ সেপ্টেম্বর ১৯০৮ সালে প্রতিষ্ঠিত এবং এর প্রধান অফিস মার্কিন যুক্তরাষ্ট্রের ডেট্রয়েটে অবস্থিত। গ্লোবাল ইন্ডাস্ট্রি সেলস্‌ এর পরিমাপ হিসেবে জিএম বিশ্বের সবচেয়ে বড় গাড়ি নির্মানকারী প্রতিষ্ঠান। ২০০৮ সালের হিসেবে জেনারেল মটরস বিশ্বের বিভিন্ন স্থানে ২,৬৬,০০০ কর্মচারী নিয়োগ দিয়েছে। প্রতিষ্ঠানটি এর গাড়ি এবং ট্রাক ৩৫টি দেশে তৈরি করে এবং বুইক, ক্যাডিলাক, সেব্রোলেট, জিএম দাইয়ু, জিএমসি, হোল্ডেন, হামার, অপেল, পন্টিয়াক, সাব, স্যাতুম, ভক্সাল এবং উলিং বিভিন্ন ব্রান্ডের নামে যেমন বিক্রি করে। Bennett, Jeff (জানুয়ারি ২৬, ২০১০)। "Chairman of GM Taps CEO: Himself"। The Wall Street Journal; abstract (for full article (সদস্যতা প্রয়োজনীয়))। সংগ্রহের তারিখ জুলাই ৩, ২০১০।  অজানা প্যারামিটার |coauthors= উপেক্ষা করা হয়েছে (|author= ব্যবহারের পরামর্শ দেয়া হচ্ছে) (সাহায্য) "Company Profile"। General Motors। ২০১০। ২৫ সেপ্টেম্বর ২০০৭ তারিখে মূল থেকে আর্কাইভ করা। সংগ্রহের তারিখ মে ৭, ২০১০।  "Going Global"। The New York Times। জুন ৪, ২০০৯। সংগ্রহের তারিখ জুন ৬, ২০০৯।  উইকিমিডিয়া কমন্সে জেনারেল মোটর্স সংক্রান্ত মিডিয়া রয়েছে। gm.com, মোটর্স-এর সরকারী ওয়েবসাইট GM wiki
লিউ হুলান

লিউ হুলান (刘胡兰, ১৯৩২-১৯৪৭) চীনের সিভিল যুদ্ধ চলাকালে কমিউনিস্ট পার্টির একজন গুপ্তচর ছিলেন। এই যুদ্ধ “কমিনটাঙ্গ” ও কমিউনিস্ট পার্টির মধ্যে চলছিল। ১৯৩২ সালে লিউ হুলান শানসি প্রদেশের ওয়েনসুই জেলার ইউয়ুনচৌশি গ্রামে জন্মগ্রহণ করেন। ১৯৪৬ সালে তিনি চীনের কমিউনিস্ট পার্টিতে যোগদান করেন এবং এর পরপরই তিনি স্বাধীনতা আন্দোলনকারী একটি নারী সংগঠনে যোগ দেন। তিনি ইউয়ুনচৌশি গ্রামের সকলকে কমিউনিস্ট পার্টিকে সাহায্য করার জন্য উদ্ভূত করেছিলেন। তিনি যুদ্ধের সময় বিভিন্ন ধরনের কাজ করেছেন যেমন, কমিউনিস্ট পার্টির যোদ্ধাদের জন্য খাবার, গামবুট, পোশাক ও তথ্য আদান-প্রদান ইত্যাদি। ১৯৪৭ সালের ১২ জানুয়ারি কাউমিনটেং বাহিনী ইউয়ুনচৌশি গ্রামে অভিযান চালায়। সেখানে গ্রাম-প্রধান তার সাথে বিশ্বাসঘাতকতা করে লিউ হুলানকে ধরিয়ে দেন। তখন তার বয়স ছিল মাত্র ১৪ বছর। এরপর তাকে হত্যা করা হয়। "Liu Hulan - Chinese Young Heroine"। http://history.cultural-china.com। ২০১৩-০৭-০৬ তারিখে মূল থেকে আর্কাইভ করা। সংগ্রহের তারিখ ২০১৩-০৫-২৮।  |প্রকাশক= এ বহিঃসংযোগ দেয়া (সাহায্য) "লুই হুলান"। সংগ্রহের তারিখ ২০১৩-০৫-২৮। [স্থায়ীভাবে অকার্যকর সংযোগ] "লিউ হুলান"। চায়না পোস্টার। ২০১৪-০৪-২৯ তারিখে মূল থেকে আর্কাইভ করা। সংগ্রহের তারিখ ২০১৩-০৫-২৮।  Hanyu Yueben. Shangwu Yinshuguan, Beijing: 1972. (Chpt 7, p32) Wikipedia. Chinese language article on "Liu Hulan".
স্টিভ ডেভিস

স্টিফেন জেমস ডেভিস (ইংরেজি: Stephen James Davis; জন্ম: ৯ এপ্রিল, ১৯৫২) লন্ডনের হ্যামারস্মিথ এলাকায় জন্মগ্রহণকারী টেস্ট ক্রিকেট পরিচালনায় নিযুক্ত সাবেক অস্ট্রেলীয় আম্পায়ার। এপ্রিল, ২০০৮ সালে আইসিসি’র সেরা আম্পায়ার তালিকায় অন্তর্ভুক্ত হন স্টিভ ডেভিস। হোবার্টে অনুষ্ঠিত নিউজিল্যান্ড বনাম অস্ট্রেলিয়ার মধ্যকার প্রথম টেস্টের মাধ্যমে আন্তর্জাতিক ক্রিকেটে আম্পায়ার হিসেবে প্রবেশ করেন। ২৭ নভেম্বর-১ ডিসেম্বর, ১৯৯৭ তারিখে অনুষ্ঠিত বৃষ্টিবিঘ্নিত ঐ খেলায় দুই নিউজিল্যান্ডীয়ের দৃঢ়তায় অস্ট্রেলিয়ার নিশ্চিত বিজয়কে ড্রয়ে রূপান্তরিত হবার দৃশ্য মাঠে থেকে পর্যবেক্ষণ করেন তিনি। ২০০২ সাল থেকে টেস্ট ক্রিকেটসহ আন্তর্জাতিক ক্রিকেট কাউন্সিলের নিয়ন্ত্রণাধীন সহযোগী সদস্যদেশের খেলাও পরিচালনা করেছেন। ২২-২৬ নভেম্বর, ২০০১ তারিখে হোবার্টে অনুষ্ঠিত বৃষ্টিবিঘ্নিত নিউজিল্যান্ড-অস্ট্রেলিয়ার খেলা ড্র হয়। কিন্তু তিনি হাঁটুর আঘাতে মাঠ ছাড়তে বাধ্য হন ও স্থানীয় আম্পায়ার জন স্মিটন ২য় দিনে তার স্থলাভিষিক্ত হন। ২০০৭ সালের ক্রিকেট বিশ্বকাপে ডেভিস তিনটি খেলা পরিচালনা করেন। এরপর ২০০৮ সালে আইসিসি’র সেরা আম্পায়ার তালিকায় তিনি অন্তর্ভুক্ত হন। ৩ মার্চ, ২০০৯ তারিখে পাকিস্তানের লাহোরে একদল সশস্ত্র বন্দুকধারী শ্রীলঙ্কা ক্রিকেট দলের উপর আক্রমণ চালায়। এতে খেলা পরিচালনাকারী কর্মকর্তা হিসেবে সাইমন টাওফেলসহ তিনিও আক্রান্ত হন। পরবর্তীতে সাইমন টাওফেল, ক্রিস ব্রডের সাথে তিনিও পাকিস্তানি নিরাপত্তারক্ষীদেরকে এ ঘটনার জন্য দোষারোপ করেন। ৯ মার্চ, ২০১১ তারিখে ডেভিস তার শততম একদিনের আন্তর্জাতিক ক্রিকেট খেলা পরিচালনা করেন। ২০১১ সালের ক্রিকেট বিশ্বকাপের গ্রুপ পর্বে ভারত বনাম নেদারল্যান্ডসের মধ্যকার এ খেলাটি নয়াদিল্লির ফিরোজ শাহ কোটলা স্টেডিয়ামে অনুষ্ঠিত হয়েছিল। ২০১৫ সালের ক্রিকেট বিশ্বকাপ প্রতিযোগিতায় খেলা পরিচালনার জন্য ২০জন আম্পায়ারের একজন হিসেবে মনোনীত হন তিনি। মে, ২০১৫ সালে ইংল্যান্ড বনাম নিউজিল্যান্ডের মধ্যকার ওডিআই সিরিজ চলাকালে ২৫-বছরের বর্ণাঢ্যময় আম্পায়ার জীবনের সমাপ্তির ঘোষণা দেন। ১৭ জুন, ২০১৫ তারিখে নটিংহামের ট্রেন্ট ব্রিজে সফরকারী নিউজিল্যান্ডের বিপক্ষে ইংল্যান্ডের মধ্যকার খেলাটি ছিল তার শেষ খেলা পরিচালনা করা। ১৬ সেপ্টেম্বর, ২০১৫ তারিখ পর্যন্ত স্টিভ ডেভিসের আন্তর্জাতিক ক্রিকেট খেলা পরিচালনার পরিসংখ্যান নিম্নরূপ:- Cricinfo। "Asoka de Silva and Steve Davis promoted to Elite Panel"। সংগ্রহের তারিখ ২০০৮-০৪-২৩।  Cricinfo। "Umpires stunned, upset and relieved after Pakistan ordeal"। সংগ্রহের তারিখ ২০১০-০২-০৬।  ""ICC announces match officials for ICC Cricket World Cup 2015"। ICC Cricket। 2 December 2014। সংগৃহীত 12 February 2015"। ৩০ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ১৫ মার্চ ২০১৫।  "Umpire Steve Davis retires after 25-year career"। ESPN Cricinfo। ২ জুন ২০১৫। সংগ্রহের তারিখ ২ জুন ২০১৫।  Shemilt, Stephen (১৭ জুন ২০১৫)। "England v New Zealand: Root & Morgan lead record run chase"। BBC Sport (British Broadcasting Corporation)। সংগ্রহের তারিখ ১৮ জুন ২০১৫।  আম্পায়ার বিলি বাউডেন ২০১২ এশিয়া কাপ ২০১৫ ক্রিকেট বিশ্বকাপ ২০১২ আইসিসি বিশ্ব টুয়েন্টি২০ আইসিসি’র সেরা আম্পায়ার তালিকা ২০১৩ নিউজিল্যান্ড ক্রিকেট দলের ইংল্যান্ড সফর ইএসপিএনক্রিকইনফোতে স্টিভ ডেভিস (ইংরেজি) Cricket Archive ICC Umpires and Referees
ইউনিফাইড এক্সটেনসিবল ফার্মওয়্যার ইন্টারফেস

ইউনিফাইড এক্সটেনসিবল ফার্মওয়্যার ইন্টারফেস একটি বৈশিষ্ট্য যা অপারেটিং সিস্টেম ও প্ল্যাটফর্ম ফার্মওয়্যার এর মধ্যবর্তী সফটওয়্যার ইন্টারফেস হিসেবে কাজ করে। ইউইএফআই বায়োসকে প্রতিস্থাপন করার জন্য তৈরি হয়েছে। ১৯৯০ এর দশকের মধ্যবর্তী সময়ে ইন্টেল-এইচপি ইটানিয়াম সিস্টেম তৈরির সময় এক্সটেনসিবল ফার্মওয়্যার ইন্টারফেস ধারণার উদ্ভব হয়। বৃহত্তর সার্ভার প্ল্যাটফর্মের জন্য বায়োসের সীমাবদ্ধতাসমূহ অগ্রহণযোগ্য ছিল। সিপিইউ অনধীন আর্কিটেকচার সিপিইউ অনধীন ড্রাইভার
জাগুয়ার ল্যান্ড রোভার

জাগুয়ার ল্যান্ড রোভার অটোমোটিভ পিএলসি একটি ব্রিটিশ অটোমোটিভ কোম্পানি। এর সদর দপ্তর যুক্তরাজ্যের কভেন্ট্রি। এটি রানার মোটরসের সম্পূর্ণ অধিকৃত সাবসিডিয়ারি। জাগুয়ার কার ও ল্যান্ড রোভার প্রথম একত্রিত হয় ফোর্ড মোটর কোম্পানির অধীনে ২০০২ সালে। ফোর্ড বিএমডব্লিউ থেকে ১৯৮৯ সালে জাগুয়ার কার এবং ২০০০ সালে ল্যান্ড রোভার কিনে নেয়। ২০০৬ সালে ফোর্ড বিএমডব্লিউ থেকে রোভার ব্র্যান্ড এবং লোগো কিনে নেয় ৬ মিলিয়ন ইউরোর বিনিময়ে। ২০০৮ সালে টাটা মোটরস ফোর্ড থেকে জাগুয়ার এবং ল্যান্ড রোভার কিনে নেয়। "Jaguar Land Rover Opens its new Global Headquarters Building"। Jaguar Land Rover Ltd। সংগ্রহের তারিখ ২ জুলাই ২০১২।  Amritt.com. New chairman for Tata. ওয়েব্যাক মেশিনে আর্কাইভকৃত ২৪ মার্চ ২০১৩ তারিখে Retrieved 2 April 2013. "Jaguar Land Rover Appoints New HR Director UK"। JaguarLandRover। সংগ্রহের তারিখ ৩ ডিসেম্বর ২০১২।
বারতিৎসু

বারতিৎসু একটি সংকর মার্শাল আর্ট এবং আত্মরক্ষা পদ্ধতি যেটি ১৮৯৮-১৯০২ সালের দিকের সময়ে ইংল্যান্ডে উন্নতি লাভ করে। ১৯০১ সালে স্যার আর্থার কোনান ডয়েল, শার্লক হোমস রহস্য গল্পে লেখক (বারিৎসু হিসাবে) এটাকে অমরত্ব দান করে। ২০ শতকের অধিকাংশ জুড়ে সুপ্ত থাকলেও ২০০২ সাল থেকে এটি পুনরুজ্জীবিত হয়। "SHERLOCK Ho-Ho-HOLMES: A Great Christmas Gift?"। Kung Fu Magazine। ২০১০-০১-০৬ তারিখে মূল থেকে আর্কাইভ করা। সংগ্রহের তারিখ ২০০৯-১২-২৭।  Bartitsu Society ওয়েব্যাক মেশিনে আর্কাইভকৃত ৬ জানুয়ারি ২০২২ তারিখে Bartitsu at Fullcontactmartialarts.org The Bartitsu Club of NYC study group based in New York, NY Battersea Bartitsu Club [১] MAGB-licensed [২] club based in London, England টেমপ্লেট:Stick fighting
ভিয়োলেট জাবো

ভিয়োলেট রিনি এলিজাবেথ বাশেল জাবো (২৬ জুন, ১৯২১ - ৫ ফেব্রুয়ারি, ১৯৪৫) ছিলেন দ্বিতীয় বিশ্বযুদ্ধের সময়কার ফ্রেন্স-ব্রিটিশ গুপ্তচর। ভিয়োলেট জাবো ২৬ জুন, ১৯২১ সালে প্যারিসে জন্মগ্রহণ করেন। তার বাবা ছিলেন একজন ব্রিটিশ ট্যাক্সি চালক এবং মা ছিলেন ফ্রেঞ্চ। প্রথম বিশ্বযুদ্ধের সময় তাদের দুজনের সাক্ষাত হয়েছিল। ভিয়োলেট তার বাবা মায়ের দ্বিতীয় সন্তান। এগারো বছর বয়সে তার পরিবার প্যারিস থেকে লন্ডনে চলে যায়। সেখানে তিনি ব্রিক্সটন সেকেন্ডারি বিদ্যালয়ে ভর্তি হন। চৌদ্দ বছর বয়সে ভিয়োলেট বিদ্যালয় ত্যাগ করেন এবং ব্রিক্সটনে একটি হেয়ার ড্রেসার সেন্টারে সহকারী হিসেবে কাজ নেন। এরপর তিনি অক্সফোর্ডের স্ট্রিট শাখায় তিনি ওয়েলওর্থের একটি ডিপার্টমেন্টের বিক্রয় সহকারী হিসেবে কাজ করেন। ১৯৪০ সালে লন্ডনে তার সাথে হাঙ্গেরিয়ান বংশোদ্ভুত ফ্রাঞ্চ সেনাবাহিনীর অফিসার অ্যাতানি জাবোর সাথে সাক্ষাত হয়। অ্যাতানির সাথে ৪২ দিন প্রেম করার পর ১৯৪০ সালের ২১ আগস্ট তার বিয়ে করেন। বিয়ের সময় ভিয়োলেটের বয়স ছিল ১৯ বছর এবং অ্যাতানির বয়স ছিল ৩১ বছর। বিয়ের পরের বছরই অ্যাতানিকে উত্তর আফ্রিকা পাঠানো হয় “এল অ্যালাম্যাইনের” যুদ্ধে অংশ নেওয়ার জন্য। ৮ জুন, ১৯৪২ সালে তাদের একমাত্র কন্যা তানিয়ার জন্ম হয়। এর কিছুদিন পর অক্টোবর, ১৯৪২ সালে তার স্বামী অ্যাতানি “এল অ্যালাম্যাইনে” জার্মানিদের বিরুদ্ধে যুদ্ধে কাধেঁ চোট পেয়ে মৃত্যুবরণ করেন। অ্যাতানি মৃত্যুর আগে তার মেয়ে তানিয়াকে দেখে যেতে পারেননি। তার স্বামীর মৃত্যুই তাকে যুদ্ধে অংশ নিতে প্রেরনা যুগিয়েছিল। ১৯৪১ সালে তিনি আগে থেকেই অক্সিলারি টেরিটোরিয়াল সার্ভিসের সদস্য ছিলেন এবং এরপর তিনি “বিশেষ অপারেশন এক্সিকিউটিভে” যোগ দেন। গ্রন্থপঞ্জি Minney, R. J. (1956) Carve her Name with Pride: the Story of Violette Szabo. London: Newnes Ottaway, Susan (2003) Violette Szabo: The Life That I Have. Pen & Sword Books আইএসবিএন ০-৮৫০৫২-৯৭৬-X Szabó, Tania (2007) Young Brave and Beautiful: the Missions of Special Operations Executive Agent, Lieutenant Violette Szabó, George Cross, Croix de Guerre avec Etoile de bronze, St Helier: distributed by Tania Szabó ওয়েব্যাক মেশিনে আর্কাইভকৃত ৯ জানুয়ারি ২০১৫ তারিখে, আইএসবিএন ১-৯০৫০৯৫-২০-১. 496 pp, index, bibliography, plus 30 pages of illustrations. পদটিকা "Violette Szabo"। ২০২২-০৪-১৬ তারিখে মূল থেকে আর্কাইভ করা। সংগ্রহের তারিখ ২০১৩-০৫-২৯।  "সংরক্ষণাগারভুক্ত অনুলিপি"। ২০ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ২৯ মে ২০১৩।  "Violette Szabo"। ২০১৩-০১-১৩ তারিখে মূল থেকে আর্কাইভ করা। সংগ্রহের তারিখ ২০১৩-০৫-২৯।  "Violette Szabo"। historylearningsite.co.uk। সংগ্রহের তারিখ ২০১৩-০৫-২৯।  http://www.chgs.umn.edu/museum/exhibitions/ravensbruck/szabo.html উইকিমিডিয়া কমন্সে ভিয়োলেট জাবো সংক্রান্ত মিডিয়া রয়েছে। Violette Szabó GC site ওয়েব্যাক মেশিনে আর্কাইভকৃত ৯ জানুয়ারি ২০১৫ তারিখে built by Tania Szabo, the daughter of Violette Violette Szabo Museum Violette Szabo GC Museum ওয়েব্যাক মেশিনে আর্কাইভকৃত ৬ জুন ২০১৩ তারিখে Special Operations Executive Agents in France - Nigel Perrin's profile of Violette Szabo ওয়েব্যাক মেশিনে আর্কাইভকৃত ১৬ এপ্রিল ২০২২ তারিখে Special Forces Roll Of Honour website Les Fernandez - Daily Telegraph obituary of the man who trained Violette Szabo
টম্বস্টোন

টম্বস্টোন, যুক্তরাষ্ট্রের আরিজোনা অঙ্গরাজ্যের কচিজ কাউন্টিতে অবস্থিত একটি পশ্চিমা শহর। ১৮৭৯ সালে এডোয়ার্ড সিফলিন এটি প্রতিষ্ঠা করেন। এর আগে শহরটি পিমা কাউন্টির অন্তর্ভুক্ত ছিল। এটি আমেরিকার বুনো পশ্চিমের অন্যতম একটি পুরুনো শহর। ১৮৭৭ থেকে ১৮৯০ সালের মধ্যে এখানকার খনি থেকে যে রুপা উত্তোলন হতো তার প্রবৃদ্ধি হয়েছিল, ইউএসডি $৪০ থেকে $৮০। এটি আরিজোনার সবচেয়ে বড় রৌপ্য উত্তোলন কেন্দ্র ছিল। ফলে ৭ বছরের মধ্যেই এই শহরের জনসংখ্যা ১০০ থেকে ১৪,০০০ এ উন্নীত হয়েছিল। ১৮৮১ সালে শহরটি কচিজ কাউন্টিতে সরকারি ভাবে নতুন আসন হিসেবে প্রতিষ্ঠিত হয়। এই শহরের কিছু কিছু সম্পদ জাতীয় ঐতিহাসিক সম্পদ হিসেবে তালিকাভুক্ত হয়েছে। ঐতিহাসিক গুরত্তের কারণে টম্বস্টোন নিয়ে অনেক চলচ্চিত্র, টেলিভিশন সিরিজ ও গান নির্মিত হয়। চলচ্চিত্র টম্বস্টোন নিয়ে অনেক ওয়েস্টার্ন চলচ্চিত্র নির্মিত হয়েছে। তার মধ্যে উল্লেখযোগ্য হলো: শেরিফ অফ টম্বস্টোন (১৯৪১) মাই ডার্লিং ক্লেমেনটাইন (১৯৪৬) গানফাইট অ্যাট দ্য ও.কে. কোরাল (১৯৫৭) টম্বস্টোন (চলচ্চিত্র) (১৯৯৩) ওয়াট আর্প (১৯৯৪) মিউজিক ব্রাজিলের ব্যান্ড “মাতানজার” “টম্বস্টোন সিটি” নামে একটি গান আছে। জনপ্রিয় সংঙ্গীত শিল্পী ও গীতিকার বব ডিলান “টম্বস্টোন ব্লুস” নামে একটি গান গেয়েছিলেন যেটা তার অ্যালবাম “হাইওয়ে ৬১ রিভিজিটেডে” স্থান পেয়েছে। সংঙ্গীত শিল্পী ও গীতিকার কার্ল পার্কিনস একটি গান লিখেছিলেন যার শিরোনাম ছিলো, “দ্য ব্যালড অফ বুট হিল” যেটাতে গানফাইট অ্যাট দ্য ও.কে. কোরাল চলচ্চিত্রে বিলি ক্লেন্টনের ভূমিকাকে ফুটিয়ে তোলা হয়েছিল। এই গানটি ১৯৫৯ সালে জ্যানি ক্যাশ রেকর্ড করেন কিন্তু এটি প্রকাশিত হয়নি। অবশেষে ১৯৬৫ সালে কলম্বিয়া রেকর্ডস থেকে ”দ্য ব্যালড অফ দ্য ট্রু ওয়েস্ট” নামে প্রকাশিত হয়। ম্যাসন প্রফিটের “টু হ্যাংম্যান” গানের প্রথম লাইনের কথা হলো “রাইডিং ইনটু টম্বস্টোন”। "Annual Estimates of the Population for Incorporated Places in Arizona"। United States Census Bureau। ২০০৮-০৭-১০। ২০০৮-০৮-০৪ তারিখে মূল থেকে আর্কাইভ করা। সংগ্রহের তারিখ ২০০৮-০৭-১৪।  National Register of Historic Places Horn, Tom. Life of Tom Horn, Government Scout and Interpreter. (1964, 1973) University of Oklahoma Press. Originally published in 1904 by John C. Coble. আইএসবিএন ৯৭৮-০-৮০৬১-১০৪৪-৮. উইকিমিডিয়া কমন্সে টম্বস্টোন সংক্রান্ত মিডিয়া রয়েছে। City website Tombstone Directory Tombstone Chamber of Commerce Tombstone history 1909 Panoramic photograph of Tombstone Black-and-white photographs of Tombstone taken between 1935-1945 A tombstone in Boot Hill Cemetery in Tombstone
ওয়াদি আল-বাইদা

ওয়াদি আল-বাইদা, মদিনায় অবস্থিত একটি উপত্যকা। এটি পৃথিবীর অন্যতম দর্শনীয় এবং বিস্ময়কর স্থান। হজ্জ ও ওমরার সময় অন্যন্য তীর্থযাত্রীদের পাশাপাশি স্থানীয়রাও এই উপত্যকায় বেড়াতে আসে। এই উপত্যকাকে ওয়াদি-ই-জীনও বলা হয়ে থাকে। উপত্যকাটি মসজিদে নববীর উত্তর পশ্চিম দিকে প্রায় ৩০ কিলোমিটার দূরে অবস্থিত। আল-বাইদার চরপাশ অসংখ্য পাহাড় দিয়ে ঘেরা। ওয়াদি আল-বাইদা নিয়ে যে কাহিনী প্রচলিত তা হলো, এই উপত্যকায় জীনরা বসবাস করেন। একসময় বিশ্ব নবী মোহাম্মদ (সাঃ) উপত্যকায় জীনদের সাথে একটি বৈঠক করেন। যেখানে তিনি জীনদের সাথে চুক্তি করেন তারা মানুষের কোন ক্ষতি করবে না। কথিত আছে এই উপত্যকায় কোন গাড়ির ইঞ্জিন বন্ধ অবস্থায় রাখলে সেটি নিজে নিজেই চালু হয়ে যায় এবং মদিনার দিকে ফিরে আসতে থাকে। বিজ্ঞানীদের মতে, এ উপত্যকার চারপাশের পাহাড়ে চৌম্বকীয় শক্তির কারণে এমনটি হয়ে থাকে। Yousuf Muhammad,Madinah (২৩ মার্চ ২০১২)। "Picturesque Wadi Al-Baida attracts Madinah visitors"। আরব নিউজ। সংগ্রহের তারিখ ২০১৩-০৫-২৯।
লেনোভো

লেনোভো গ্রুপ লিমিটেড একটি চীনা বহুজাতিক প্রযুক্তি প্রতিষ্ঠান। এর সদর দপ্তর বেইজিং এবং নর্থ ক্যারোলাইনায়। এটি পার্সোনাল কম্পিউটার, ট্যাবলেট কম্পিউটার, স্মার্টফোন, ওয়ার্কস্টেশন, সার্ভার, ইলেক্ট্রনিক স্টোরেজ ডিভাইস এবং স্মার্ট টেলিভিশন বিক্রয় করে। বিক্রির হিসাবে ২০১২ সালে লেনোভো ছিল বিশ্বের দ্বিতীয় বৃহত্তম কম্পিউটার বিক্রেতা। পৃথিবীর ৬০টি দেশে এর কার্যক্রম আছে এবং ১৬০টি দেশে পণ্য বিক্রয় করে। ২০০৫ সালে লেনোভো আইবিএম এর পিসি অংশ কিনে নেয়। ২০০৮ সালে লেনোভো তার স্মার্টফোন এবং ট্যাবলেট ডিভিশন বিক্রি করে দেয় এবং ২০০৯ সালে আবার কিনে নেয়। "Our Company"। About Lenovo। Lenovo। ১ এপ্রিল ২০১৩ তারিখে মূল থেকে আর্কাইভ করা। সংগ্রহের তারিখ ৩০ এপ্রিল ২০১৩। we have headquarters in Beijing, China and Morrisville, North Carolina, U.S.  "Financial Statements for Lenovo Group Limited"। Google। Annual Data। সংগ্রহের তারিখ জানুয়ারি ২৬, ২০১৩। As of 2012-03-31
বাঘ ছাগল খেলা

বাঘ ছাগল খেলা, গ্রামীণ বাংলাদেশের একটি জনপ্রিয় খেলা। এই খেলা সাধারনত শিশুরা খেলে থাকে। বাংলাদেশের গ্রামাঞ্চলে ছেলে ও মেয়ে উভয়ই এ খেলা খেলে থাকে। এই খেলাটি কোন কোন জায়গায় অ্যাঙ্গা অ্যাঙ্গা খেলা নামেও পরিচিত। বাঘ ছাগল খেলায় প্রথমে মাটিতে দাগ কেটে বৃত্ত তৈরি করা হয়। এরপর দল থেকে একজনকে বাঘ নির্বাচন করা হয় এবং দলের বাকী খেলোয়াড় ছাগল হিসেবে বৃত্তের ভেতর অবস্থান করে। বাঘের কাজ হলো বৃত্তের বাইরে থেকে, বৃত্তের ভেতর আক্রমণ করা এবং একটি ছাগল ছিনিয়ে নেয়া। এভাবে বাঘ একজন একজন করে নিয়ে তার দল ভারী করে। শেষ পর্যন্ত যে ছাগল বৃত্তের ভেতরে টিকে থাকতে পারে, সে পরবর্তী দানের জন্য বাঘ নির্বাচিত হয়। বাঘ, ছাগদলকে আক্রমণ করার সময় বিভিন্ন রকম কৌশল অবলম্বন করে। এবং কোন ছাগলকে আক্রমণ করলে ছাগদলের অন্য সদস্যরা তাকে টেনে ধরে রাখে। খেলা চলতে থাকে দুই পক্ষের কথোপকথনের মধ্য দিয়ে, বাঘ প্রথমে কান্নাজড়িত কণ্ঠে বলতে থাকে, অ্যাঙ্গা, অ্যাঙ্গা। এরপর ছাগলরা সমস্বরে বলে, “কান্দো ক্যান?” এভাবে কথোপকথনের মাঝেই বাঘ ছাগদলকে আক্রমণ করে। বাঘঃ অ্যাঙ্গা, অ্যাঙ্গা। ছাগদলঃ কান্দো ক্যান? বাঘঃ গরু হারাইছে ছাগদলঃ কি গরু? বাঘঃ নাঙ্গা গরু। ছাগদলঃ শিঙ্গি কী? বাঘঃ কুষ্টার আঁশ। ছাগদলঃ একটা গান গাও, শুনি বাঘঃ এতি চোর, বেতি চোর চলে আয় আমার স্যায়না চোর। হঋতা আলম (১৪ জুলাই ২০১২)। "বাঘ-ছাগল খেলা"। ২০১৬-০৩-০৫ তারিখে মূল থেকে আর্কাইভ করা। সংগ্রহের তারিখ ২০১৩-০৫-২৯।  "অ্যাঙ্গা অ্যাঙ্গা খেলা"। বাংলাপিডিয়া। ২০১৩-০৮-০৫ তারিখে মূল থেকে আর্কাইভ করা। সংগ্রহের তারিখ ২০১৩-০৫-২৯।
এরিকসন

এরিকসন সুয়েডীয় টেলি যোগাযোগ সরঞ্জামাদি প্রস্তুতকারক প্রতিষ্ঠান। ১৮৭৬ সালে লার্স ম্যাগনাস এরিকসন এটিকে একটি টেলিগ্রাফ যন্ত্র মেরামত দোকান হিসেবে প্রতিষ্ঠা করেন। আগের বিংশ শতাব্দীতে, এরিকসন হস্তচালিত টেলিফোন এক্সচেঞ্জের বিশ্ববাজারে রাজত্ব করেছে কিন্তু সয়ংক্রিয় যন্ত্রের ক্ষেত্রে তেমন বিশেষ কিছু করতে পারেনি। পৃথিবীর বৃহত্তম হস্তচালিত টেলিফোন এক্সচেঞ্জ, যা সর্বদা একসাথে ৬০, ০০০ লাইন চালানো যায়, ১৯১৬তে মস্কোতে এরিকসনের দ্বারা বসানো করা হয়েছিল। ১৯৯০ দশকে, এরিকসন বসানো সেলুলার টেলিফোন সিস্টেমের ৩৫-৪০ শতাংশ বাজার শেয়ার ধরতে সক্ষম হয়েছিল। লার্স ম্যাগনাস এরিকসন তার তরুণ বয়সে একজন যন্ত্রপাতি তৈরীকারক হিসেবে টেলিফোনের সাথে সংশ্লিষ্ট হন। তিনি একটি প্রতিষ্ঠানে কাজ করতেন যেটা আরেকটি সুইডিশ কোম্পানি টেলিগ্রাফভারটেক এর জন্য টেলিগ্রাফ তৈরি করত। ১৮৭৬ সালে ৩০ বছর বয়সে কার্ল যোহান এন্ডারসন নামক বন্ধুর সহায়তায় তিনি টেলিগ্রাফ যন্ত্র সারাই এর কারখানা প্রতিষ্ঠা করেন। ১৮৭৮ সালে এরিকসন নিজেদের তৈরি টেলিকমিউনিকেশন (টেলি যোগাযোগ) যন্ত্র বাজারজাত শুরু করে। ১৮৭৮ সালে স্থানীয় টেলিফোন আমদানিকারক নুমা পিটারসন এরিকসনকে বিখ্যাত বেল টেলিফোন কোম্পানীর তৈরি কিছু যন্ত্র পরির্ধন করার কাজ দেয়। এর মাধ্যমে তিনি বেল এবং পরবর্তিতে জার্মানীর সিমেন্স কোম্পানীর টেলিকমিউনিকেশন যন্ত্রের সাথে পরিচিত হন। এরিকসন এদের নকশার উন্নয়ন করে নিজের তৈরি টেলিফোন প্রস্তুত করেন ১৮৭৯ সালে। "Annual Results 2011" (পিডিএফ)। Ericsson। সংগ্রহের তারিখ জানুয়ারি ২৮, ২০১১।  "Ericsson Facts & Figures"। Ericsson। সংগ্রহের তারিখ নভেম্বর ৩০, ২০১৩।
মল

Human feces মল বা বিষ্ঠা (ইংরেজি: Feces) হল কোন প্রাণীর পরিপাক প্রক্রিয়ার মাধ্যমে সৃষ্ট বর্জ্য পদার্থ যা পায়ূ পথে দেহ থেকে নিষ্ক্রান্ত হয়। এই নিষ্ক্রমণ প্রক্রিয়াকে মলত্যাগ বলা হয়। জীবন ধারণের জন্য প্রাণী খাদ্যগ্রহণ করে যা পরিপাক ক্রিয়ার মধ্য দিয়ে শরীরে হজম হয়। হজম প্রক্রিয়ার মাধ্যমে জটিল খাদ্য সরল হয়। সরল দ্রবণীয় খাদ্য শোষিত হয়ে রক্তে চলে যায়। যে অংশ হজম হয় না তা মল বা বিষ্ঠা হিসাবে শরীর থেকে বর্জিত হয়। খাদ্যের অপাচ্য অংশ বিভিন্ন রকম ব্যাকটেরিয়া, শ্নেষ্মা ইত্যাদি নিয়ে বৃহদন্ত্রের মধ্যে মল তৈরি করে। সাধারণত ২৪ ঘণ্টার মধ্যে মল মলাশয়ে এসে জমা হয়। সেখান থেকে পায়ু দিয়ে দেহের বাইরে পরিত্যক্ত হয়। মল সাধারণত দুর্গন্ধযুক্ত হয়। মলের আলাদা দুর্গন্ধের কারণ হল ব্যাক্টেরিয়ার সংক্রমণ। ব্যাকটেরিয়ার সংক্রমণের ফলে মলে বিভিন্ন সালফার ঘটিত গ্যাস যেমন হাইড্রোজেন সালফাইড উৎপন্ন হয় যা দুর্গন্ধের অন্যতম উৎস। মসলাযুক্ত খাবার অধিকাংশ ক্ষেত্রেই সঠিকভাবে পরিপাক হয় না এবং মলের সাথে বেরিয়ে এসে আলাদা গন্ধের সৃষ্টি করে। প্রাণী যে খাদ্য গ্রহণ করে পরিপাকের পর তার অবশিষ্টাংশ বর্জ্য বা মল হিসেবে নির্গত হয়। যদিও খাদ্যের বেশিরভাগ পুষ্টি ই প্রাণীর শরীরে শোষিত হয়ে যায় তবুও মলে সর্বোচ্চ ৫০% পর্যন্ত পুষ্টি উপাদান থাকতে পারে। এই পুষ্টি উপাদানের উপর নির্ভর করে অনেক প্রাণী বেঁচে থাকে যেমন ব্যাক্টেরিয়া, ছত্রাক, গুবরে পোকাসহ বহু প্রাণী যারা দূরবর্তী স্থান থেকে ঘ্রাণ সংবেদ করতে পারে। কিছু প্রাণী সম্পূর্ণ মল ভক্ষণের ওপর নির্ভর করে থাকে এবং কিছু প্রাণী এর পাশাপাশি অন্য খাদ্যও ভক্ষণ করে থাকে। এছাড়া বহু প্রাণী অন্য প্রাণীর ত্যাগ করা মল এবং মূত্রকে চিহ্ন হিসেবে ব্যবহার করে শিকারের খোঁজ করে থাকে। এছাড়া পরোক্ষভাবেও বহু প্রাণী মলের উপর নির্ভর করে। পাখি ও অন্যান্য প্রাণী যে ফল খাদ্য হিসেবে গ্রহণ করে তার বীজ অনেক ক্ষেত্রেই পরিপাক হয় না এবং মলের সাথে বেরিয়ে আসে। এভাবে প্রাণীর মলের মাধ্যমে উদ্ভিদের প্রজাতিগুলো একস্থান হতে দূরবর্তী স্থানসমূহে ছড়িয়ে পড়ে এবং বনায়নসহ বাস্তুতন্ত্রে গুরুত্বপূর্ণ ভূমিকা রাখে। বিভিন্ন প্রাণীর মল ব্যাক্টেরিয়া ও অন্যান্য বিয়োজোকের মাধ্যমে ক্ষুদ্র ক্ষুদ্র জৈব অণু সৃষ্টি করে যেগুলি উদ্ভিদ সালোকসংশ্লেষণ প্রক্রিয়ায় শর্করা প্রস্তুতিতে ব্যবহার করে সমগ্র প্রাণীজগতের জন্য খাদ্যের যোগান দেয়। উন্মুক্ত পরিবেশে প্রাণীর মল দীর্ঘ সময় থাকলে তাতে ব্যকটেরিয়া সংক্রমণ ঘটে এবং পঁচন শুরু হয় ফলে বিভিন্ন গ্যাস ও দুর্গন্ধের কারণে পরিবেশের দূষণ ঘটে। প্রাণীর মল পানিতে মিশলে পানিকে দূষিত করে ঐ পানি পানে মানুষ ও অন্যান্য প্রাণীর বিভিন্ন রোগ হতে পারে। বিশেষ করে পানিবাহিত রোগ, যেমন কলেরা, ডায়রিয়া ইত্যাদি রোগের জীবাণু মলের সাথে দেহের বাহিরে বের হয়। পাণ্ডুরোগ বা জণ্ডিসের অন্যতম কারণ জণ্ডিস রোগীর মল শুষ্ক হয়ে বাতাসে মিশে মুখপথে মানুষের শরীরে প্রবেশ। মাধ্যমিক জীবন বিজ্ঞান: তুষারকান্তি ষন্নিগ্রহী, শ্রীভূমি পাবলিশিং কোম্পানি, কলকাতা, বছর:১৯৮৬ পৃঃ ৭০ Curtis V, Aunger R, Rabie T (May 2004). "Evidence that disgust evolved to protect from risk of disease". Proc. Biol. Sci. 271 Suppl 4 (Suppl 4): S131–3. Biology(4th edition) N.A.Campbell (Benjamin Cummings NY, 1996) ISBN 0-8053-1957-3 Heinrich B, Bartholomew GA (১৯৭৯)। "The ecology of the African dung beetle"। Scientific American। 241 (5): 146–56। ডিওআই:10.1038/scientificamerican1179-146।
মারকিউরি

মারকিউরি হলেন রোমান পুরাণের দৈব বার্তাবাহক ও বাণিজ্যদেবতা। তিনি মাইয়া মাইয়েস্টাস ও জুপিটারের পুত্র। প্রাচীন কালে শুধু বাণিজ্যদেবতা হিসেবে পূজিত হলেও পরবর্তীকালে গ্রিক পুরাণের হার্মিসের সমতূল্য হিসেবে রোমান পুরাণের দেববার্তা বাহক হিসেবে পরিগণিত হন। Theoi.com